EkBass/fiwiki-20250220-pages-articles huggingface dataset:
Unforgiven (2004)

Unforgiven (2004) oli showpaini pay-per-view (PPV), minkä tuotti World Wrestling Entertainment. Se pidettiin 12. syyskuuta, 2004 Rose Gardenissa Portlandissa, Oregonissa. Tapahtuma oli seitsemäs jokavuotinen Unforgiven -tapahtuma ja siellä pidettiin seitsemän matsia. Tapahtumassa esiintyneet painijat olivat RAW brändistä. == Taustaa == Tapahtuman pääfeudi oli Randy Ortonin ja Triple H:n välillä World Heavyweight Mestaruudesta. SummerSlamissa Orton voitti Chris Benoitin ja voitti täten World Heavyweight Mestaruuden,mikä teki Ortonista kaikkien aikojen nuorimman Maailman Mestarin WWE:n historiassa. 16. elokuuta RAW'ssa Orton puolusti onnistuneesti mestaruuttaan Benoitia vastaan, hänen uusintaottelussa. Matsin jälkeen Evolution (Batista, Ric Flair ja Triple H) tulivat juhlimaan Ortonin voittoa. Kun Batista "riemuissaan" nosti Ortonin harteilleen, Triple H näytti Randylle peukkuja ylös, mutta Triple H käänsikin peukut alas ja käski Batistan pudotta Orton maahan. Tämän jälkeen Evolution alkoi pieksää Ortonia ja Triple H kertoi, ettei Orton olisi mitään ilman Evolutionia. Tämän seurauksen Randysta tuli "face" ja jatkoi feudia entisiä tiimitovereita vastaan. 23. elokuuta RAW'ssa Triple H käski Ortonia lahjoittamaan World titteli hänelle, tai muuten Orton potkittaisiin Evolutionista. Orton oli antamassa Maailam Mestaruutta Triple H:lle, mutta Randy sylkäisikin HHH:n kasvoille ja löi häntä mestaruus vyöllä. Tämän jälkeen RAW'n general manager Eric Bischoff ilmoitti matsin Randy Ortonin ja Triple H:n välille World Heavyweight Mestaruudesta. Muutamia viikkoja ennen Unforgiveniä Orton ja Evolution hyökkäsivät toistensa kimpuun matsien jälkeen. == Matsit ja tulokset == # Tulos Stipulaatiot Aika Heat Maven voitti Rodney Mackin (Jazzin kanssa) Tavallinen matsi 04:42 1 Chris Benoit ja William Regal voittivat Evolutionin (Ric Flair ja Batista) Tag team matsi 15:05 2 Trish Stratus (c) (Tyson Tomkon kanssa) voitti Victorian Tavallinen matsi WWE Women's Mestaruudesta 08:21 3 Tyson Tomko voitti Steven Richardsin Tavallinen matsi 06:24 4 Chris Jericho voitti Christianin Ladder matsi vapautetusta WWE Intercontinental Mestaruudesta 22:29 5 Shawn Michaels voitti Kanen (Litan kanssa) Ei-Diskausta matsi 18:02 6 La Résistance (Sylvain Grenier ja Robért Conway) (c) voitti Tajirin ja Rhynon Tag team matsi World Tag Team Mestaruudesta 09:40 7 Triple H voitti Randy Ortonin (c) Tavallinen matsi World Heavyweight Mestaruudesta 24:44 == Unforgiven kronologia == * Edellinen: Unforgiven (2003) * Seuraava: Unforgiven (2005) == Lähteet == * Uforgiven 2004 viralliset sivut Luokka:Showpaini
Airborne

Airborne on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 A Real American Hero -lelusarjassa. ==Hahmon tausta== Franklin E. Talltree syntyi Navajojen reservaatissa, Arizonassa rikkaaseen perheeseen, jotka työskentelivät öljytuotannossa. Vanhemmat antoivat vanhimman pojan ottaa laskuvarjohyppytunteja, jotka saivat hänet entistä enemmän rakastamaan ilmassa olemista. Sittemmin Talltree opiskeli lakia collegessa ja liittyi koulun jälkeen armeijaan Fort Benningiin, jossa hän valitsi ilmakuljetusharjoituksen.Filecard - Airborne Viitattu 28.8.2010 Valmistumisen jälkeen Talltree liittyi G.I. Joen joukkoihin, jossa hän sai koodinimekseen Airborne. Hän on sotilasarvoltaan vääpeli. ==Sarjakuva== Airborne esiintyi ensimmäisen kerran sarjakuvana vuonna 1983 G.I. Joe: A Real American Hero -sarjakuvalehden numerossa 11. Hän oli G.I. Joen joukoissa, jotka estivät Cobra-järjestöä saastuttamasta Alaskan putkistoa. Airborne järjesti harhautuksen, jonka avulla Snake Eyes sai ammuttua kaksi Cobran Viperliidokkia RPG kantoraketilla. Myöhemmin Airborne sai taisteluparikseen Spiritin, jotka turvasivat Snake Eyesin selustan.G.I. Joe: A Real American Hero nro 11 Viitattu 28.8.2010 Airborne toimi sarjakuvan aikana useimmiten myös kanssalentäjänä muun muassa Wild Billin ja Tomahawkin kanssa. ==Televisiosarjat== ===G.I. Joe: A Real American Hero=== Peter Cullen ääninäytteli Airbornea vuonna 1983 animaatiosarjassa G.I. Joe: A Real American Hero. Airbornella oli suurimmaksi osaksi taustarooleja läpi sarjan. Hän puolusti muun muassa G.I. Joen tukikohtaa Majur Bluddin hyökätessä kesken Skystriker XP-14F hävittäjän koelennon.G.I. Joe: A Real American Heron jakso The Cobra Strikes Viitattu 28.8.2010 Lisäksi Airborne antoi ilmatukea Big Lift operaation aikana. ===Action Force=== Peter Cullen ääninäytteli Airbornea vuosina 1985-1986 animaatiosarjassa Action Force. Airbornella oli muutama vieraileva rooli sarjan aikana. Hän muun muassa lähti pelastamaan Flashin kanssa Easter saarelle pelastamaan havaijilaista tyttöä, jonka Cobran joukot olivat siepanneet. Samaan aikaan Airbornen veli Tommy oli myös siepattu. Kaksikko löysi toisensa psyykkisen yhteyden ansiosta ja onnistuivat myös pelastamaan siepatyn tytön. ===G.I. Joe: Resolute=== Airbornella oli mykkä cameo-rooli vuoden 2009 animaatiosarjassa G.I. Joe: Resolute. Se auttoi Ripcordin kanssa lentokoneessa varustamaan Dukea ja Scarlettia laskuvarjohyppy varusteiden kanssa. Kaksikko oli matkalla Cobran Omskin tukikohtaan. == Hahmoa näytelleet == Vuodet Näyttelijät Sarjat 1983 1985–1986 Peter Cullen G.I. Joe: A Real American Hero Action Force ==Lähteet== Luokka:Action Force -hahmot Luokka:Kuvitteelliset aliupseerit
Abdoulaye Diagne-Faye

Abdoulaye Diagne-Faye (s. 26. helmikuuta 1978 Rufisque) on senegalilainen entinen jalkapalloilija, pelipaikaltaan puolustaja. Hän lopetti uransa 2017. == Seuraura == Abdoulaye Fayen ensimmäinen eurooppalainen seura oli Ranskan Ligue 1:ssa pelaava RC Lens, jonka kirjoilla hän oli 2002 - 2006. Siellä hän pelasi 44 ottelua. Hänet lainattiin 2004 - 2005 Ligue 1:een nousseeseen FC Istresiin, jossa hän pelasi 28 ottelua. Hän pelasi Englannin Valioliigan Bolton Wanderersissa 2005 - 2007, ensimmäisen vuoden lainalla. Hän pelasi 72 ottelua, joissa hän teki kolme maalia. Hän siirtyi elokuussa 2007 vuodeksi toiseen Valioliigaseuraan, Newcastle Unitediin, jossa hän oli kentällä 24 ottelussa tehden yhden maalin. Pisimpään hän pelasi Valioliigassa Stokessa 2008 - 2011. Siellä hänelle kertyi 84 ottelua ja kuusi maalia. Kaudeksi 2011/12 hän siirtyi sarjatasoa alemmaksi Englannin Mestaruussarjaan West Hamin joukkueeseen, jossa otteluita tuli 29. Hän oli nostamassa kaudella 2012/13 Hull Cityä Valioliigaan pelaten 31 peliä kauden 46 ottelusta. Seuraavalla pelikaudella hän pääsi Valioliigassa kentälle vain kolmessa ottelussa. Hänen uransa viimeinen seura oli 2015 - 2017 Malesian Valioliigan Sabah FC. == Maajoukkueura == Abdoulaye Fayen ensimmäinen esiintyminen Senegalin maajoukkueessa tapahtui 20. elokuuta 2004 jalkapallon MM-kisojen Afrikan karsinnoissa Togoa vastaan. Ensimmäisen maajoukkuemaalinsa hän teki 26. maaliskuuta 2005 Liberiaa vastaan. Vuosien 2004 - 2010 aikana hän pelasi yhteensä 22 maaottelua tehden niissä kaksi maalia. == Lähteet == * Luokka:Senegalilaiset jalkapalloilijat Luokka:Vuonna 1978 syntyneet Luokka:Elävät henkilöt
Tanja Tavis, Jäkälärinteen 9 D

Tanja Tavis, Jäkälärinteen 9 D on Tuija Lehtisen vuonna 2003 ilmestynyt nuortenkirja. Se ilmestyi saksaksi vuonna 2009 nimellä Das Leben liegt vor Uns, Leute! (Elämä edessä, ihmiset!). Sen käänsi Elina Kritzokat. ==Juonikuvaus== Kirja kertoo Tanja-nimisestä 9-luokkalaisesta tytöstä, joka yrittää etsiä itseään. Kaikilla muilla on jo tulevaisuus tiedossa, ja kaikki muut ovat jollain tavalla erikoisia. Tanja on aivan tavallisen näköinen ja muutenkin kaikin puolin tavallinen, eikä hänellä ole mitään suuria tulevaisuudensuunnitelmia. Tanjan elämää värittävät hänen monet läheisensä, tärkeimpinä elokuvia rakastava paras ystävä Eppu, poikia jahtaava blondi Muru, tavallisuuden Tanjan kanssa jakava Elsa, sekä omat vanhemmat, jotka eivät tunnu ymmärtävän yhtään mitään. Luokka:Tuija Lehtisen teokset Luokka:Suomalaiset nuortenkirjat Luokka:Vuoden 2003 kirjat
The Earth Is Not a Cold Dead Place

The Earth Is Not a Cold Dead Place on Explosions in the Sky -yhtyeen kolmas studioalbumi. Se julkaistiin 4. marraskuuta 2003 ja sisältää viisi kappaletta. Albumi sai täydet tai lähes täydet pisteet useissa arvosteluissa, kuten allmusicissa, jossa se sai neljä ja puoli tähteä viidestä ja The Guardianin arvostelussa, jossa se sai neljä tähteä viidestä. Albumin kaikki kappaleet ovat instrumentaalisia eli niissä ei ole sanoituksia. Joitakin albumin kappaleita on käytetty elokuvissa, radiossa ja televisiossa. Lyhennetty versio viimeisestä kappaleesta "Your Hand in Mine" oli Friday Night Lights -elokuvan soundtrackissa ja osaa samasta kappaleesta käytettiin myös NRG Energy -yhtiön mainoksissa. Kappale "The Only Moment We Were Alone" oli mukana elokuvan Australia trailerissa ja elokuvassa Capitalism: A Love Story. Sama kappale oli myös Love the Beast -dokumenttielokuvassa. Kappaletta "First Breath After Coma" käytettiin muutaman televisiokanavan sekä Under Armour -yhtiön mainoksissa. == Kappaleet == # # # # # == Arviot == * Metacritic: 86/100http://www.metacritic.com/music/the-earth-is-not-a-cold-dead-place * Allmusic: http://www.allmusic.com/album/mw0000694408 == Lähteet == Luokka:Vuoden 2003 albumit Luokka:Explosions in the Skyn albumit Luokka:Konseptialbumit
Asmir Begović

Asmir Begović (s. 20. kesäkuuta 1987 Trebinje, Jugoslavia) on bosniahertsegovinalainen jalkapalloilija, pelipaikaltaan maalivahti. Hän edustaa kaudella 2024–2025 Englannin Valioliigassa pelaavaa Evertonia. Hän oli Valioliigassa ykkösmaalivahtina Stoke Cityssä kausina 2010–2015 ja Bournemouthissa kausina 2017–2019 sekä pelasi myös Chelseassa ja aiemminkin Evertonissa. Hän on pelannut Bosnia ja Hertsegovinan maajoukkueen ykkösmaalivahtina. Begović pelasi Stoke Cityssä 160 valioliigaottelua vuosina 2010–2015. Hän on edustanut Valioliigassa myös Portsmouthia kausilla 2008–2010, Chelseaa kausilla 2015–2017, Bournemouthia kausilla 2017–2019 ja Evertonia kausilla 2021–2023. Syksyn 2019 Begović pelasi lainasopimuksella azerbaidžanilaisessa Karabahissa. Kevätkaudeksi 2020 hän siirtyi lainalle italialaisseura Milaniin, jossa hän pelasi kaksi Serie A -ottelua Gianluigi Donnarumman loukkaannuttua. Vuonna 2021 Begović siirtyi Englannin mestaruussarjassa pelanneesta Bournemouthista Evertoniin, jossa hän pelasi kahden kauden aikana neljä valioliigaottelua ja kuusi cup-ottelua. Hän siirtyi kesällä 2023 ilmaissiirrolla Englannin mestaruussarjan Queens Park Rangersiin, jossa pelasi 45 liigaottelua. Seuraavana kesänä hän siirtyi jälleen Evertoniin. Begović pelasi Kanadan alle 20-vuotiaiden maajoukkueessa muun muassa ikäluokan MM-kilpailuissa 2007. Aikuisten tasolla hän edusti Bosnia ja Hertsegovinaa ja pelasi sen maajoukkueessa 63 ottelua vuosina 2009–2020. MM- kilpailuissa 2014 hän pelasi joukkueensa kaikki kolme ottelua. Begović meni naimisiin 18. kesäkuuta 2011 yhdysvaltalaisen Nicollen kanssa. == Lähteet == Luokka:Bosniahertsegovinalaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Rockstar New England

Rockstar New England (entiseltä nimeltään Mad Doc Software) on Take-Two Interactiven omistama videopelistudio jonka kotipaikka on Andoverissa, Massachusettsissa. Pelitalo on kuulunut huhtikuusta 2008 asti Rockstar Gamesiin. == Videopelit == ===Mad Doc Software nimellä=== *Star Trek: Armada II (2001) (Microsoft Windows) *Jane's Attack Squadron (2002) (Microsoft Windows) *Empire Earth: The Art of Conquest (2002) (Microsoft Windows) *Dungeon Siege: Legends of Aranna (2003) (Microsoft Windows) *Empire Earth II (2005) (Microsoft Windows) *Empire Earth II: The Art of Supremacy (2006) (Microsoft Windows) *Star Trek: Legacy (2006) (Microsoft Windows, Xbox 360) *Empire Earth III (2007) (Microsoft Windows) *Canis Canem Edit (2008) (Xbox 360) ===Rockstar New England nimellä=== *Canis Canem Edit (2008) (PC) == Aiheesta muualla == * Profiili MobyGamesissä Luokka:Yhdysvaltalaiset videopeliyritykset Luokka:Rockstar Games
Cobra Command

Cobra Command, tunnetaan myös lyhyemmin nimellä Cobra on Hasbron G.I. Joe: A Real American Hero lelusarjassa ja muissa medioissa esiintyvä kuvitteellinen terroristijärjestö, jota johtaa Cobra Commander. He taistelevat Yhdysvaltain erikoisjoukkoa G.I. Joeta vastaan yrittäessään valloittaa maailmaa.A Brief History of G.I. Joe TIME 7.8.2009 Viitattu 28.8.2010 ==Johtoryhmä== *Cobra Commander on Cobran perustaja ja johtaja. Hänen kasvonsa ovat aina peitossa, joko silmä aukoilla varustetun hupun tai huipputeknisen taistelukypärän peitossa. Siitä huolimatta ainoastaan Destro ja Baroness ovat nähneet hänen kasvonsa. *Destro on skotlantilainen asetehtailija, joka pitää kasvojensa yllä metallinaamiota. Hän ei varsinaisesti kuulu Cobran järjestöön, mutta tekee tiiviisti yhteistyötä Cobran kanssa, jolle hän myy aseitaan. Destrolla on oma yritys MARS ja Iron Grenadiers sotilasjoukot. *Baroness oli rikkaan eurooppalaisen pariskunnan lapsi, joka siirtyi ääriliikkeiden kautta Cobran organisaation tiedustelu-upseeriksi. *Doctor Mindbender on hullu tiedemies ja entinen hammaslääkäri, joka on kehittänyt useita mielenhallinta laitteita. Hän kykenee myös tekemään geneettisiä operaatioita, kuten Serpentor. *Storm Shadow on entinen Arashigake-klaanin ninja, joka harjoitteli taistelulajeja yhdessä Snake Eyesin ja Stalkerin kanssa. Liittyi Cobran järjestöön löytääkseen setänsä murhaajan, joka johti klaaniaan. Myöhemmin Storm Shadow aivopestiin palvelemaan Cobraa. *Zartan on Cobran palkkamurhaaja ja Dreadnoks prätkäjengin johtaja. Hän on erinomainen vakooja ja naamioituja. *Serpentor on tohtori Mindbenderin luoma klooni, jolle on lisätty menneiden sotajoukkojen johtajien DNA:ta, kuten Napoleon Bonaperten, Julius Caesarin, Aleksanteri Suuren ja Tšingis-kaanin. Lisäksi Serpentoriin on lisättiin ensimmäisissä kokeissa Ripcordin aivokäyrät, joiden avulla hän kykenee käyttämään G.I. Joen taktiikoita heitä vastaan. ==Lähteet== Luokka:Action Force
No Way Out (2009)

No Way Out 2009 oli showpainin pay-per-view (PPV) -tapahtuma, jonka tuotti World Wrestling Entertainment. Se pidettiin 15. helmikuuta 2009 KeyArenalla Seattlessa, Washingtonissa. Se oli yhdestoista No Way Out -tapahtuma ja samalla myös viimeinen. Tapahtumassa esiintyneet painijat ovat RAW-, SmackDown- ja ECW-brändeistä. Tapahtumassa pidettiin viisi ottelua. Päätapahtuma RAW-brändistä oli Elimination Chamber -ottelu World Heavyweight -mestaruudesta. Sen voitti Edge, joka eliminoi viimeisenä Rey Mysterion. Tapahtumassa nähtiin myös toinen Elimination Chamber -ottelu, joka käytiin WWE-mestaruudesta, jonka voitti Triple H eliminoimalla viimeisenä The Undertakerin. == Ottelut ja tulokset == # Matsit Stipulaatiot Aika Dark Melina (c) voitti Beth Phoenixin Tavallinen matsi WWE Women's Mestaruudesta ? 1 Triple H voitti Edgen (c), The Undertakerin, The Big Show’n, Jeff Hardyn ja Vladimir Kozlovin Elimination Chamber matsi WWE Mestaruudesta 35:55 2 Randy Orton voitti Shane McMahonin No Holds Barred matsi 18:16 3 Jack Swagger (c) voitti Finlayn (Hornswogglen kanssa) Tavallinen matsi ECW Mestaruudesta 07:53 4 Shawn Michaels voitti John "Bradshaw" Layfieldin Tavallinen matsi; jos JBL voittaa, hänestä tulisi Michaelsin jäämistöoikeuden omistaja. 13:17 5 Edge voitti John Cenan (c), Rey Mysterion, Chris Jerichon, Mike Knoxin, ja Kanen Elimination Chamber matsi World Heavyweight Mestaruudesta. 29:46 * Ennen RAW'n Elimination Chamber ottelun alkua Edge hyökkäsi Kofi Kingstonin kimppuun ja paikkasi hänet myös. ===Elimination Chamber matsi (SmackDown)=== # Painija Esiintyi Pudottaja Aika 1 Edge 1 Jeff Hardy 02:59 2 Kozlov 3 The Undertaker 22:57 3 Big Show 4 Triple H 26:09 4 Jeff Hardy 2 The Undertaker 28:28 5 Undertaker 6 Triple H 35:55 Voittaja Triple H 5 - - ===Elimination Chamber (RAW)=== # Painija Esiintyi Pudottaja Aika 1 Kane 3 Rey Mysterio 09:37 2 Mike Knox 4 Chris Jericho 14:42 3 Cena 6 Edge 22:22 4 Jericho 2 Rey Mysterio 23:54 5 Rey Mysterio 1 Edge 29:46 Winner Edge 5 - - == No Way Out kronologia == * Edellinen: No Way Out (2008) * Seuraava: Viimeinen == Lähteet == * No Way Out 2009 viralliset sivut Luokka:Showpaini es:WWE No Way Out#2009
Roquetesin metroasema

Roquetes on Barcelonan metron linjan 3 asema. Se sijaitsee Roquetesin kaupunginosassa Nou Barrisin alueella. Roquetesin asema avattiin lokakuussa 2008, kun linjan 3 jatke Canyellesin ja Trinitat Novan asemien välillä valmistui. Lähistöllä sijaitseva linjan 4 asema Via Júlia tunnettiin vuoteen 1999 asti nimellä Roquetes, mutta sen ja nykyisen Roquetesin aseman välillä ei ole suoraa yhteyttä. == Lähteet == == Aiheesta muualla == *Roquetesin asema Trens de Catalunya -sivustolla Luokka:Barcelonan metroasemat
Poble Secin metroasema

Poble Sec on Barcelonan metron linjan 3 asema. Se sijaitsee Poble Secin kaupunginosassa Sants-Montjuïcin alueella. Poble Secin asema avattiin vuonna 1975 nimellä Parlamento osana silloista 3B-linjaa. Nykyisen nimensä se sai vuonna 1982 linjojen uudelleenjärjestämisen yhteydessä. Aseman sisäänkäynnit sijaitsevat Carrer de Manson ja Carrer de Teodor Bonaplatan kaduilla. Sen laiturit ovat 94 metriä pitkät ja ne sijaitsevat vierekkäin seinän erottamina. Tulevaisuudessa Poble Secin asema tulee toimimaan myös osana linjaa 2. == Lähteet == == Aiheesta muualla == *Poble Secin asema Trens de Catalunya -sivustolla Luokka:Barcelonan metroasemat
Sivilikit

Sivilikit ("civiliki") ovat silovikkien kanssa kilpaileva poliittinen ryhmä Venäjällä. Dmitri Medvedev johtaa lähinnä teknokraateista ja lakimiehistä koostuvia sivilikkejä.The Rise of the “Civiliki” and Provincial Elite Warfare Posted by Sean on 8.3.2008Between Siloviki and Civiliki The Connection Between the Lawyer Presidents is More Curious than Medvedev Seems to Have Realized By Graham Stack #30 - JRL 2009-136 - JRL Home Russia Profile 20.7.2009Russia's clan war? STRATFOR Published 0:02 AM, 24.10.2009The Kremlin Wars (Special Series), Part 3: Rise of the Civiliki Stratfor 26.10.2009 Alkujaan sivilikit olivat Boris Jeltsinin kauden Anatoli Sobtšakin miehiä ja nuorempia Pietarin talousmiehiäThe Kremlin Wars By Stratfor 6/2/10. Sivilikit haluavat taloudellista vakautta ja vahvoja kauppasuhteita länteen, eikä heillä ole tukenaan poliittista aatetta. == Kremlin teknokraatit == Venäjän politiikassa vaikuttavista kahdesta ryhmästä slivovikeistä ja sivilikeistä sivilikit ovat lakimiehiä tai teknokraatteja. Heillä ei ole takanaan silovikkien isänmaallista aatetta, vaan he pyrkivät kauppasuhteisiin lännen kanssa. Vladimir Putinin ympärillä olevilla silovikeillä oli merkittävä asema Venäjän hallinnossa sivilikki Medvedevin valtakaudellakin.Jaakko Virtanen, Messias Venäjän seurakunta, viholliset ja missiot Venäjän presidentin puheissa, pro gradu, Helsingin yliopisto 2018 Kremlin teknokraatit eli Pietarin lakimiehet ovat Dmitri Medvedevin vetämä Putinin silovikkien kanssa kilpaileva poliittinen suuntaus VenäjälläGlobelSecurity: Technocrats. == Teknokraattien ajatusmaailma == Teknokraatteja ei tule sekoittaa demokraatteihin, vaikka he eivät ole yhtä jyrkkiä kuin silovikit. Teknokraatit eivät ole missään nimessä täysin vapaata markkinataloutta kannattavia demokraatteja vaan kannattavat valtiojohtoisia, korporatiivisia yrityksiä. Venäjän teknokraatit eivät ole läheskään yhtä länsimielisiä kuin Grigori Javlinskin liberaalis- sosiaalidemokraattinen Jabloko ja Oikeistovoimien liitto SPS. Silti monia teknokraattisina pidettyjä on ollut esimerkiksi SPS:ssä. GlobelSecurity: Russian Liberals. 2000-luvun alussa Medvedevin presidenttikaudella hänen valta-asemiin vetämillään sivilikeillä oli tilaisuutensa, ja heiltä odotettiin paljon.Graham Stack, All the Next President’s Men Russia Profile 19.12.2007, viitattu 11.2.2024 == Katso myös == * Silovikit * Venäjän oligarkit * Venäjän federaation historia == Lähteet == Luokka: Venäjän politiikka
Hivin piiri

Hivin piiri () on kunnallinen itsehallintoalue Dagestanissa Venäjällä. Vuonna 1935 perustetun piirin pinta-ala on 615 neliökilometriä. Asukkaita on 20 200 henkeä (vuonna 2009). Hivin piiri sijaitsee Dagestanin kaakkoisosan vuoristoseudulla. Pohjoisessa se rajoittu Tabasaranin, kaakossa Suleiman Stalskin, etelässä Kurahin ja lännessä Agulin piireihin. Piiriin kuuluu 16 maalaiskuntaa: Ašaga-Arhit, Ašaga-Jarak, Hiv, Horedž, Kandyk, Kantsil, Koškent, Kug, Ljahla, Mežgjul, Novo-Frig, Tsnal, Tšuvek, Urga, Zahit ja Zildik. Hallinnollinen keskus on Hivin kylä, josta on 210 kilometriä tasavallan pääkaupunkiin Mahatškalaan. Asutuskeskuksia on yhteensä 43. Asukkaista 58,5 % on tabasaraneja ja 41 % lezgejä, jotka elävät omissa kylissään. Piirikeskuksessa asuu molempien kansojen edustajia. Seudun pääelinkeino on maatalous. Sen lisäksi kudotaan mattoja ja pullotetaan Rytšal- su-kivennäisvettä. Korkea työttömyys on vakava ongelma. Piirissä toimii 17 keski-, 8 vajaakeski- ja 12 alkeiskoulua. Kulttuurilaitoksia ovat piirin kulttuuritalo ja kirjastojärjestelmä sekä kylien kulttuuri- ja kerhotalot. Paikallislehtenä ilmestyy tabasaranin- ja lezginkielinen Aku hjad (”Kirkas tähti”). Nähtävyyksiä ovat Tšeren, Trkalin ja Horedžin vesiputoukset, Kugin tuulen muovaamat kalliotornit, Atrikin ja Hivin minareetit ym. ==Lähteet== ==Aiheesta muualla== * Hivin piirin sivusto * Hivin piiri Dagestanin presidentin sivustolla Luokka:Dagestanin piirit
5000 IAU

5000 IAU on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. F. Helin vuonna 1987. Pikkuplaneetta sai nimensä Kansainvälisen tähtitieteellisen unionin (, lyhenne IAU) mukaan. Ennen nimeämistään asteroidi tunnettiin tunnuksella 1987 QN7. ==Lähteet== *JPL Small-Body Database Browser: 5000 IAU (1987 QN7) * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Anton Geesink

Anton Geesink (6. huhtikuuta 1934 – 27. elokuuta 2010) oli hollantilainen judon euroopan- ja maailmanmestari, ja hän sai myös olympialaisten kultamitalin Tokiossa 1964. Hän oli uransa huipulla vuodet 1951–1967 ja voitti 21 euroopan- ja kaksi maailmanmestaruutta.Judolegenda Anton Geesink kuollut , Hs-urheilu Geesinkista tuli vuonna 1961 ensimmäinen ei-japanilainen judon maailmanmestari. Hän voitti olympialaisten välierässä Tokiossa 1964 australialaisen Theodore Boronovskisin 12 sekunnissa ja loppuottelussa japanilaisen Akio Kaminagan sidonnalla (kesa-gatame) ajassa 9.22.Wallechinsky 1988, s. 362. Geesinkin pituus oli 198 senttimetriä, ja hän painoi yli 140 kilogrammaa. Geesink oli vuodesta 1987 Kansainvälisen olympiakomitean KOK:n jäsen. Päätettyään aktiiviurheilun hän työskenteli opettajana urheilun parissa. == Lähteet == * * Saavutukset Judo Inside -sivustolla === Viitteet === == Aiheesta muualla == * Luokka:Alankomaalaiset judokat Luokka:Alankomaalaiset olympiavoittajat Luokka:Kansainvälisen olympiakomitean jäsenet Luokka:Vuonna 1934 syntyneet Luokka:Vuonna 2010 kuolleet
Millhouse – valkoinen komedia

Millhouse – valkoinen komedia on Emile de Antonion vuonna 1971 valmistunut dokumenttielokuva, joka seuraa Richard Nixonin poliittista uraa hänen 1946 tapahtuneesta valinnastaan edustajainhuoneeseen aina voittoisiin vuoden 1968 presidentinvaaleihin asti. == Arvioita == Helsingin Sanomien TV-liitteen Kyösti Niemelän mukaan dokumentti ”kertoo suorasukaisesti roistopresidentti Richard Nixonin roistomaisuudesta.” Hän arvioi Michael Mooren pitäneen työtä esikuvana valmistellessaan omaa Fahrenheit 9/11 -elokuvaansa. Mooren teoksen tavoin Millhouse sisältää Niemelän mielestä ”mahtavaa arkistomateriaalia”. == Lähteet == == Aiheesta muualla== * Luokka:Vuoden 1971 yhdysvaltalaiset elokuvat Luokka:Yhdysvaltalaiset independent-elokuvat Luokka:Yhteiskunnalliset elokuvat Luokka:Yhdysvaltalaiset dokumenttielokuvat Luokka:Elokuvat poliitikoista
500 Selinur

500 Selinur on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä pääasteroidivyöhykkeellä. Selinurin löysi Max Wolf vuonna 1903. Pikkuplaneetta sai nimensä Selinurin mukaan, joka on henkilö saksalaisen Friedrich Theodor Vischerin romaanissa Auch Einer. Ennen nimeämistään asteroidi tunnettiin tunnuksella 1903 LA. ==Lähteet== *JPL Small-Body Database Browser: 500 Selinur (1903 LA) * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Christian Knaut

Christian Knaut (16. elokuuta 1656 Halle an der Saale – 11. huhtikuuta 1716 Halle an der Saale) oli saksalainen lääkäri, kasvitieteilijä ja kirjastonhoitaja. Hänen nimeämien kasvien tieteellisen nimen perässä käytetään nimen jälkeen liitettävää auktorilyhennettä Knaut. Joskus sukunimi kirjoitetaan myös muotoon Knauth. Christian Knautin vanhemmat olivat Christoph Knaut ja Barbara Viervegen. Hänen 18 vuotta vanhempi veljensä Christoph Knaut (1638–1694) oli myös Hallessa toiminut lääkäri ja kasvitieteilijä. Suoritettuaan lukion Hallessa Christian Knaut lähti vuonna 1676 veljensä suosituksesta opiskelemaan lääketiedettä Leipzigin yliopistossa. Knaut väitteli tohtoriksi vuonna 1682 Jenan yliopistossa. Väitöskirjan otsikkona oli De fermentatione in sanguine non existente. Palattuaan Halleen Knaut ryhtyi Anhalt-Köthenin prissi Emmanuel Lebrechitin henkilääkäriksi ja palveli samaan aikaan Hallen kaupungin kirjastonhoitajana. Vuonna 1698 hän julkaisi Ballenstedtin ja Ascherslebenin kreivikuntia kuvaavan kronikan. Christian Knautin tunnetuin kasvitieteellinen teos on Compendium Botanicum sive Methodus plantarum genuina, jossa hän julkaisi kukkivien kasvien terälehtien lukumäärään ja asentoon perustuvan luokitusjärjestelmän. Hänen mukaansa nimenomaan terälehdet ja niiden lukumäärä olivat kukan ydin. Liite 11: The Method of Christian Knaut. Nykyaikaisen kasviluokittelun perusteiden luoja Carl von Linné nimesi kasvisuvun Knautia veljesten Christian ja Christoph Knaut mukaan. == Teokset == * Antiquitates Comitatus Ballenstadiensis Et Ascaniensis Oder Gründliche und ausführliche Beschreibung Der beyden Uhralten Nord-Thuringischen Graffschafften Ballenstädt und Aschersleben. Köthen, 1698. * Gründliche Fürstellung etlicher in Hn. Joh. Christ. Beckmanns P. P. neu ausgegangener Historia des Fürstenthums Anhalt befindlicher wieder das Anhalt Cöthensche Hauß begangener Genealogisch- und historischer Irrthümer. Halle, 1710. * Compendium botanicum sive Methodus plantarum genuina, qua notae characteris ticae seu differentiae genericae tam summae quam subalternae ordine digeruntur et per tabulas quas vocant synopticas perspicue delineantur; in gratiam studiosae juventutis adornata atque edita. Leipzig ja Halle 1718. == Lähteet == Luokka:Saksalaiset kasvitieteilijät Luokka:Vuonna 1656 syntyneet Luokka:Vuonna 1716 kuolleet
(136617) 1994 CC

(136617) 1994 CC on Maan lähelle tuleva pikkuplaneetta, joka kuuluu Apollo- asteroideihin. Se löydettiin Spacewatch-ohjelmalla vuonna 1994. 1994 CC on myös maata uhkaava asteroidi eli PHA. Pikkuplaneetan läpimitta on noin 700 metriä ja sillä on kaksi pientä kuuta, jotka löydettiin vuonna 2009. Tällöin 1994 CC:stä tuli vasta toinen maan lähelle tuleva asteroidi, jolla tiedetään olevan kaksi kuuta (Ensimmäinen oli ). Alustavien tutkimusten mukaan 1994 CC:n kuut ovat läpimitaltaan vähintään 50-metrisiä. ==Lähteet== *JPL Small-Body Database Browser: 136617 (1994 CC) *Triple Asteroid System Triples Observers' Interest *Triple Asteroid Found Near Earth *Discovery Circumstances: Numbered Minor Planets (135001)-(140000): Minor Planet Center *Numbered minor planets Luokka:Apollo-asteroidit
Tarumovkan piiri

Tarumovkan piiri () on kunnallinen itsehallintoalue Dagestanissa Venäjällä. Vuonna 1946 perustetun piirin pinta-ala on 3 177 neliökilometriä. Asukkaita on 31 300 henkeä (vuonna 2009). Tarumovkan piiri sijaitsee Dagestanin pohjoisosan puoliaavikkovyöhykkeellä. Pohjoisessa se rajoittuu Kalmukiaan, idässä Kaspianmereen, etelässä Kizljarin piiriin, lounaassa Tšetšeniaan ja lännessä Nogain piiriin. Piiriin kuuluu 13 maalaiskuntaa: Aleksandro-Nevskoje, Jurkovka, Karabagly, Kalinovka, Koktjubei, Kotšubei, Novodmitrijevka, Novogeorgijevka, Novoromanovka, Razdolje, Talovka, Tarumovka ja Ullubijevski. Hallinnollinen keskus on Tarumovkan kylä. Asutuskeskuksia on yhteensä 25. Asukkaista 31,1 % on avaareja, 25,1 % venäläisiä, 21,0 % dargeja, 9,6 % nogaita, 4,0 % lezgejä, 2 % armenialaisia ja 2 % lakeja. Seudun pääelinkeinoja ovat keinokasteluun perustuva maanviljely sekä karjanhoito. Lisäksi harjoitetaan kalanviljelyä. Piirin alueella sijaitsee Dagestanski- luonnonpuisto. Paikallislehtenä ilmestyy Rassvet (”Aamunkoitto”). ==Lähteet== ==Aiheesta muualla== * Tarumovkan piirin sivusto * Tarumovkan piirin Dagestanin presidentin sivustolla Luokka:Dagestanin piirit
”R” niin kuin Realdoll

"R" niin kuin Realdoll on Katja Niemen käsikirjoittama ja ohjaama lyhytdokumentti, joka valmistui toukokuussa 2009. Elokuvaa on esitetty lukuisilla elokuvafestivaaleilla kotimaassaan Suomessa sekä ulkomailla. Elokuva on voittanut kolme parhaan lyhytdokumentin palkintoa. (Suomi, Portugali, Libanon) Idea dokumenttiin syntyi, kun elokuvaajaopiskelijana ollessaan Niemi kuuli Turussa olevasta nukkea vuokraavasta yrityksestä. Dokumentissa esitellään itse nukke, sen valmistelu asiakasta varten ja käynnin jälkeiset työt. == Festivaaliesitykset == * FEST 2011, Festival International Cinema Jovem, Espingo Portugal: **Best Short Documentary Award** * FICMEC 2010, 4ème Festival International du Court-Métrage des Écoles du Cinéma, Beirut Lebanon: Best Documentary Award * Kettupäivät -lyhytelokuvafestivaali, Helsinki 2009: Best Student Documentary Award * DocPoint – Helsingin dokumenttielokuvafestivaali, Helsinki 2010 * Tampereen elokuvajuhlat, mediakoulut-sarja /Tampere filmfestival, media schools, Tampere 2010 * Nordisk Panorama - 5 Cities Film Festival, Bergen, Norja 2010 * the IX Open St.Petersburg Student Film Festival Beginning 2010, Pietari, Venäjä * Future Shorts, Turku 2010 * LYHYTELOKUVIA KANSALLE! -tapahtuma Helsinki 2010 * Arktisen upeeta -elokuvafestivaali, Jyväskylä 2009 ==Katso myös== * RealDoll ==Lähteet== == Aiheesta muualla == * * Elokuva IMDB:ssä * Lyhytelokuva Vimeossa Luokka:Suomalaiset lyhytelokuvat Luokka:Vuoden 2009 dokumenttielokuvat Luokka:Suomalaiset dokumenttielokuvat
Suurinta elämässä (vuoden 1959 elokuva)

Suurinta elämässä on Douglas Sirkin viimeiseksi Hollywood-elokuvaksi jäänyt ohjaus vuodelta 1959. == Rooleissa == == Vastaanotto == Ilta-Sanomien Timo Malmin luonnehdinnan mukaan elokuva on suurellinen melodraama sukupolvikuiluista. Erityisen kiinnostavasti se kuitenkin käsittelee roturistiriitoja. Suurinta elämässä valittiin vuonna 2015 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * Screen shots from both versions of Imitation of Life . Luokka:Yhdysvaltalaiset draamaelokuvat Luokka:Vuoden 1959 yhdysvaltalaiset elokuvat Luokka:Douglas Sirkin ohjaamat elokuvat Luokka:Melodraamat Luokka:New Yorkissa tapahtuvat elokuvat Luokka:Elokuvat ystävyydestä
50 metrin juoksu

50 metrin juoksu on yleisurheilun pikajuoksumatka. Lajissa parhaiten menestyvät usein samat urheilijat kuin 100 metrin juoksussa ja 60 metrin juoksussa, esimerkiksi miesten maailmanennätystä hallussaan pitävä Donovan Bailey oli aiemmin myös 100 metrin juoksun maailmanennätyksen haltija. Matka on harvinainen aikuisten kilpailuissa ulkoradoilla eikä kuulu arvokisaohjelmaan, mutta sitä voidaan juosta sisäradoilla, vaikkakin halleissa yleisin pikamatka on 60 metriä. == Parhaat tulokset == === Miehet === Miesten parhaat tulokset sisäradoilta, lista on päivitetty 28. heinäkuuta 2017. Yhtä juoksijaa kohden mainitaan vain yksi aika. Sija Aika Nimi Maa Päivämäärä Paikka 1\. 5,56 Donovan Bailey 9. huhtikuuta 1996 Reno 1\. 5,56 Maurice Greene 13. helmikuuta 1999 Los Angeles 3\. 5,58 Leonard Scott 26. helmikuuta 2005 Liévin 4 5,61 Manfred Kokot 4. helmikuuta 1973 Berliini 4 5,61 James Sanford 20. helmikuuta 1981 San Diego 4 5,61 Michael Green 16. helmikuuta 1997 Liévin 4 5,61 Deji Aliu 21. helmikuuta 1999 Liévin 4 5,61 Jason Gardener 16. helmikuuta 2000 Madrid 4 5,61 Freddy Mayola 16. helmikuuta 2000 Madrid 10 5,62 Emmit King 5. maaliskuuta 1986 Kōbe 10 5,62 Andre Cason 15. helmikuuta 1992 Los Angeles 10 5,62 Eric Nkansah 21. helmikuuta 1999 Liévin 10 5,62 Morne Nagel 24. helmikuuta 2002 Liévin === Naiset === Naisten parhaat tulokset sisäradoilta, lista on päivitetty 28. heinäkuuta 2017. Yhtä juoksijaa kohden mainitaan vain yksi aika. Sija Aika Nimi Maa Päivämäärä Paikka 1\. 5,96 Irina Privalova 9. helmikuuta 1995 Madrid 2\. 6,00 Merlene Ottey 4. helmikuuta 1994 Moskova 3\. 6,02 Gail Devers 21. helmikuuta 1999 Liévin 4\. 6,04 Chioma Ajunwa 22. helmikuuta 1998 Liévin 5\. 6,05 Savatheda Fynes 13. helmikuuta 2000 Liévin 5\. 6,05 Philomena Mensah 13. helmikuuta 2000 Liévin 7\. 6,07 Gwen Torrence 9. helmikuuta 1996 Reno 8\. 6,08 Christy Opara-Thompson 16. helmikuuta 1997 Liévin 8\. 6,08 Veronica Campbell-Brown 28. tammikuuta 2012 New York 10\. 6,09 Žanna Block 2. helmikuuta 1993 Moskova 11\. 6,11 Marita Koch 2. helmikuuta 1980 Grenoble 11\. 6,11 Liliana Allen 13. helmikuuta 2000 Liévin 11\. 6,11 Christine Arron 26. helmikuuta 2006 Aubière == Lähteet == * Miesten parhaat tulokset * Naisten parhaat tulokset === Viitteet === Luokka:Pikajuoksu
Pohjois-Irlannin valioliiga

Pohjois-Irlannin Valioliiga () on Pohjois-Irlannin jalkapalloilun korkein sarjataso. Pohjois-Irlannin mestaruudesta on pelattu kaudesta 1890–1891. == Joukkueet kaudella 2021–2022 == *Ballymena United *Carrick Rangers *Cliftonville *Coleraine *Crusaders *Dungannon Swifts *Glenavon *Glentoran *Larne *Linfield *Portadown FC *Warrenpoint Town ==Mestarit== *1891 Linfield *1892 Linfield *1893 Linfield *1894 Glentoran *1895 Linfield *1896 Lisburn Distillery *1897 Glentoran *1898 Linfield *1899 Lisburn Distillery *1900 Belfast Celtic *1901 Lisburn Distillery *1902 Linfield *1903 Lisburn Distillery *1904 Linfield *1905 Glentoran *1906 Lisburn Distillery Cliftonville *1907 Linfield *1908 Linfield *1909 Linfield *1910 Cliftonville *1911 Linfield *1912 Glentoran *1913 Glentoran *1914 Linfield *1915 Belfast Celtic *1916–1919 Ensimmäinen maailmansota *1920 Belfast Celtic *1921 Glentoran *1922 Linfield *1923 Linfield *1924 Queen's Island *1925 Glentoran *1926 Belfast Celtic *1927 Belfast Celtic *1928 Belfast Celtic *1929 Belfast Celtic *1930 Linfield *1931 Glentoran *1932 Linfield *1933 Belfast Celtic *1934 Linfield *1935 Linfield *1936 Belfast Celtic *1937 Belfast Celtic *1938 Belfast Celtic *1939 Belfast Celtic *1940 Belfast Celtic *1941–1947 Toinen maailmansota *1948 Belfast Celtic *1949 Linfield *1950 Linfield *1951 Glentoran *1952 Glenavon *1953 Glentoran *1954 Linfield *1955 Linfield *1956 Linfield *1957 Glenavon *1958 Ards *1959 Linfield *1960 Glenavon *1961 Linfield *1962 Linfield *1963 Lisburn Distillery *1964 Glentoran *1965 Derry City *1966 Linfield *1967 Glentoran *1968 Glentoran *1969 Linfield *1970 Glentoran *1971 Linfield *1972 Glentoran *1973 Crusaders *1974 Coleraine *1975 Linfield *1976 Crusaders *1977 Glentoran *1978 Linfield *1979 Linfield *1980 Linfield *1981 Glentoran *1982 Linfield *1983 Linfield *1984 Linfield *1985 Linfield *1986 Linfield *1987 Linfield *1988 Glentoran *1989 Linfield *1990 Portadown *1991 Portadown *1992 Glentoran *1993 Linfield *1994 Linfield *1995 Crusaders *1996 Portadown *1997 Crusaders *1998 Cliftonville *1999 Glentoran *2000 Linfield *2001 Linfield *2002 Portadown *2003 Glentoran *2004 Linfield *2005 Glentoran *2006 Linfield *2007 Linfield *2008 Linfield *2009 Glentoran *2010 Linfield *2011 Linfield *2012 Linfield *2013 Cliftonville *2014 Cliftonville *2015 Crusaders *2016 Crusaders *2017 Linfield *2018 Crusaders *2019 Linfield *2020 Linfield *2021 Linfield *2022 Linfield *2023 Larne FC *2024 Larne FC ==Lähteet== Luokka:Pohjois-Irlannin jalkapallo
28 Bellona

28 Bellona (symboli: ) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi R. Luther vuonna 1854. Pikkuplaneetta sai nimensä roomalaisen mytologian Bellona-jumalattaren mukaan. Asteroideja oli aluksi pidetty planeettoina, mutta kun yhä uusia rupesi löytymään nopeasti lisää vuodesta 1845 (Astraea löydettiin kyseisenä vuonna) lähtien, niin ne menettivät asemansa 1850-luvun alun jälkeen. Vuonna 1851 J. F. Encke oli keksinyt ruveta merkitsemään asteroideja niiden vanhojen symbolien sijasta ympyröidyillä numeroilla, mutta siitäkin huolimatta Bellonalle ja muutamille muille vuoden 1851 jälkeen löydetyille asteroideille (esim. Fides) luotiin omat symbolit. ==Lähteet== *JPL Small-Body Database Browser: 28 Bellona * *When did the asteroids become minor planets? *Hubble Images of Asteroids Help Astronomers Prepare for Spacecraft Visit *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Bloomfield-stadion

Bloomfield-stadion () on jalkapallostadion, joka sijaitsee Tel Avivissa Israelissa. Stadion toimii kolmen israelilaisjoukkueen Hapoel Tel Avivin, Maccabi Tel Avivin ja Bnei Yehudan kotikenttänä. Sen kapasiteetti on 29 400\. Stadion on avattu vuonna 12. lokakuuta 1962 ja se on remontoitu kerran vuonna 2000. Ensimmäinen ottelu sillä pelattiin avajaispäivänä Hapoel Tel Avivin ja Twenten välillä. == Aiheesta muualla == * Kuvia stadionista World Stadiums- sivustolla Luokka:Israelin jalkapallostadionit Luokka:Tel Avivin urheilu
Erovnuli Liga

Erovnuli Liga () on Georgian jalkapalloilun korkein sarjataso. Georgian mestaruudesta on pelattu vuodesta 1990 lähtien. == Sarjan joukkueet kaudella 2019 == * FC Chikhura Sachkhere * FC Dila Gori * FC Dinamo Batumi * FC Dinamo Tbilisi * FC Lokomotivi Tbilisi * FC Metalurgi Rustavi * FC Saburtalo Tbilisi * FC Sioni Bolnisi * WIT Georgia * FC Torpedo Kutaisi ==Mestarit== * 1990 Dinamo Tbilisi * 1991 Dinamo Tbilisi * 1991-92 Dinamo Tbilisi * 1992-93 Dinamo Tbilisi * 1993-94 Dinamo Tbilisi * 1994-95 Dinamo Tbilisi * 1995-96 Dinamo Tbilisi * 1996-97 Dinamo Tbilisi * 1997-98 Dinamo Tbilisi * 1998-99 Dinamo Tbilisi * 1999-2000 Torpedo Kutaisi * 2000-01 Torpedo Kutaisi * 2001-02 Torpedo Kutaisi * 2002-03 Dinamo Tbilisi * 2003-04 WIT Georgia * 2004-05 Dinamo Tbilisi * 2005-06 Sioni Bolnisi * 2006-07 Metalurgi Rustavi * 2007-08 Dinamo Tbilisi * 2008-09 WIT Georgia * 2009-10 Metalurgi Rustavi * 2010-11 Zestaponi * 2011-12 Zestaponi * 2012-13 Dinamo Tbilisi * 2013-14 Dinamo Tbilisi * 2014-15 Dila Gori * 2015-16 Dinamo Tbilisi * 2016 FC Samtredia * 2017 Torpedo Kutaisi * 2018 Saburtalo ==Lähteet== Luokka:Jalkapallosarjat Luokka:Georgian jalkapallo
Brasilian presidentinvaali 2010

Brasilian presidentinvaali järjestettiin 3. lokakuuta 2010. Työväenpuolueen Dilma Rousseff sai ensimmäisellä kierroksella 46,9 prosenttia äänistä, ja sosiaalidemokraattien vastaehdokas José Serra 32,6 prosenttia. Toinen kierros järjestettiin 31. lokakuuta. Rousseff voitti vaalin noin 55 prosentin ääniosuudella, José Serran osuus oli noin 45 prosenttia äänistä. ==Lähteet== == Aiheesta muualla == Luokka:Vuoden 2010 vaalit Presidentinvaali 2010 Luokka:Brasilian presidentinvaalit
Magaramkentin piiri

Magaramkentin piiri () on kunnallinen itsehallintoalue Dagestanissa Venäjällä. Vuonna 1943 perustetun piirin pinta-ala on 655 neliökilometriä. Asukkaita on 60 700 henkeä (vuonna 2009). Magaramkentin piiri sijaitsee Dagestanin kaakkoisosassa Samurjoen alajuoksulla. Koillisessa se rajoittuu Kaspianmereen, etelässä Azerbaidžanin tasavaltaan ja Dokuzparan piiriin sekä lännessä ja luoteessa Ahtyn, Kurahin, Suleiman Stalskin ja Derbentin piireihin. Piiriin kuuluu 22 maalaiskuntaa: Azadogly, Bilbil, But-Kazmaljar, Filja, Gaptsah, Garah, Giljar, Hodža-Kazmaljar, Jarag-Kazmaljar, Kabir-Kazmaljar, Kartas- Kazmaljar, Kirka, Kuisun, Magaramkent, Mugergan, Novyi Aul, Oružba, Samur, Sovetskoje, Tagirkent-Kazmaljar, Tšahtšah-Kazmaljar ja Tseljagjun. Hallinnollinen keskus on Magaramkentin kylä. Asutuskeskuksia on yhteensä 33. Novyi Aulin kuntaan kuuluva Hrah-Uban kylä sijaitsee Azerbaidžanin alueella noin 60 kilometriä maiden välisestä rajasta. Kylät ovat etupäässä vuoristosta muuttaneiden siirtolaisten perustamia. Vuoden 2002 väestönlaskennan mukaan asukkaista 95,7 % on lezgejä ja 1,7 % venäläisiä. Pääelinkeino on puutarha- ja viininviljelyyn keskittynyt maatalous sekä maataloustuotteiden jalostus. Piirin alueella toimii rajavartiosto ja neljä tulliasemaa. Kulttuurilaitoksia ovat lasten luomistyön keskus, Gaptsahin taidekoulu sekä kylien kulttuuritalot ja kirjastot. Paikallislehtenä ilmestyy lezginkielinen Samurdin ses (”Samurin ääni”). Nähtävyyksiin kuuluu Samurin suiston subtrooppinen liaanimetsä, vuonna 1855 rakennettu Magaramkentin kaarisilta sekä vuonna 1822 pystytetty Horelin kylän moskeija. ==Lähteet== ==Aiheesta muualla== * Magaramkentin piirin sivusto * Magaramkentin piiri Dagestanin presidentin sivustolla Luokka:Dagestanin piirit
C-duurimessu (Beethoven)

Ludwig van Beethovenin messu C-duuri op. 86 on sävelletty solisteille, kuorolle ja orkesterille vuonna 1807.Allmusic.com: Mass for soloists, chorus & orchestra in C major, Op. 86 > Description Ruhtinas Nikolaus II Esterházy tilasi vuosittain vaimonsa nimipäivän (8. syyskuuta) kunniaksi uuden messun esitettäväksi Eisenstadtissa. Vuonna 1807 teos tilattiin Beethovenilta. Aiemmin Joseph Haydn oli säveltänyt kuusi tällaista messua Esterházylle, mikä hermostutti Beethovenia; hän pelkäsi itsensä vertailua vanhempaan mestariin. Silti hän työskenteli kesällä Badenissa messun parissa. Se valmistui Heiligenstadtissa samalla, kun myös 5. ja 6. sinfonia olivat työn alla. Messu esitettiin 13. syyskuuta 1807 säveltäjän johdolla. Beethoven oli ilmeisesti varsin tyytyväinen ensimmäiseen messuunsa toisin kuin Esterházy, joka piti sitä "sietämättömän naurettavana ja inhottavana". Vuoden 1812 esitys ruhtinas Karl Lichnowskyn asunnolla Troppaun lähellä sai suopeamman vastaanoton. Osia oli esitetty jo tunnetussa 22. joulukuuta 1808 järjestetyssä Akademie- konsertissa. Lopulta säveltäjä omisti messun ruhtinas Ferdinand Kinskylle. Beethoven halusi käsitellä messua harvinaislaatuisella tavalla. Tämä käy ilmi jo Kyrien avauksesta, jossa kuullaan säestyksettömiä bassoääniä. Sanctuksessa on kohta, jossa laulajia säestävät ainoastaan patarummut. Erityisen syvällisen tekstin kohdalla Beethoven on säveltänyt lauluäänet unisonoon tai oktaaveihin. Kuten Kohtalonsinfoniassa, myös messussa merkittävää on C-duurin ja c-mollin kontrasti. C-molli ilmaisee tuskaa ja C-duuri helpotusta. Esimerkiksi Agnus Dei -osassa c-mollissa lauletut sanat "miserere nobis" johtavat C-duuriin ("dona nobis pacem"). == Katso myös == * Missa solemnis == Lähteet == == Aiheesta muualla == * IMSLP: Mass in C, Op. 86 (Beethoven, Ludwig van) (nuotteja) Luokka:Ludwig van Beethovenin teokset Luokka:Messut Luokka:1800-vuosikymmenen musiikkiteokset
Lewitzinponi

Lewitzinponi on Itä-Saksassa kehitetty harvinainen ponirotu. == Ominaisuudet == Lewitzerien säkäkorkeus on 138-148 cm. Ne ovat usein lehmänkirjavia, mutta myös yksiväriset rekisteröidään. Niillä on suurehko pää sekä suora tai aavistuksen kyömy profiili. Kaula on hyvin muotoutunut, ja säkä on selkeä. Selkä ja takaosa ovat leveitä, ja jalat ovat vahvat ja kaviot kovat. Lewitzerillä kuuluisi olla tahdikkaat ja joustavat liikkeet. Luonteeltaan lewitzerit ovat tyypillisen ponimaisia. Ne ovat itsepäisiä ja vaatimattomia. == Historia == Lewitzerit kehitettiin entisessä Itä-Saksassa 1950-luvulla. Niille perustettiin kantakirja vuonna 1971, kun huomattiin että maatöissä käytetyistä poneista voisi kehittää oman rotunsa. Lewitzer-ponien määrä oli tuolloin vähäinen. Niiden polveutumisesta ei ole tarkkaa tietoa: ne voivat olla pelkkien alkuperäisponien tai niiden ja muiden hevosten risteytyksiä. Tyypiltään ne olivat melko alkukantaisia, joten jalostuksessa niihin käytettiin trakehneria ja täysiverisiä. Vuonna 1976 alettiin kiinnittää huomiota väritykseen. Silloin ponien ihanneväritys oli lehmänkirjava. Nykyisin rodun eläimet jaetaan värityksen mukaan: A tobianokirjavat ja B kaikki muut paitsi tiikerinkirjavat ja overot eli tobianokuviosta poikkeavat lehmänkirjavat. 1990-luvulla valtion omistama jäi yksityisen omistajan käsiin, ja lewitzerit lähes katosivat puoliveristen tieltä. Niitä oli jäljellä vain 12, kun muutamat rodusta kiinnostuneet perustivat yhdistyksen jatkamaan sen kasvatusta. Nykyään rekisterissä on parisataa yksilöä, ja suosio on nousussa. Rotu tarvitsee kuitenkin suojelua ja jatkojalostusta. == Jalostus == Koska lewitzerejä on niin vähän, rekisteriin hyväksytään myös yksilöitä, joiden toinen vanhempi on lewitzer ja toinen saksalainen ratsuponi, connemara, newforestinponi, B-sektion welshponi, arabialainen, angloarabi, englannintäysiverinen tai tobianokirjava, alle 155 cm korkea hevonen. == Käyttö == Lewitzerit ovat voimakkaita ja kestäviä, joten niitä käytetään ratsuina sekä valjakko- ja työponeina. Ne ovat värityksensä vuoksi suosittuja erityisesti lastenratsuina. Rodusta on jalostettu kolme eri tyyppiä: lastenponi, kilpaponi ja vaunuponi. Luokka:Saksalaiset hevosrodut Luokka:Ponit
Christoph Schlingensief

Christoph Schlingensief (24. lokakuuta 1960 Oberhausen, Saksan liittotasavalta – 21. elokuuta 2010 Berliini, Saksa) oli saksalainen elokuva- ja teatteriohjaaja.Leena Becker, Ohjaaja tunnettiin provokaatioistaan, Helsingin Sanomat, 28.8.2010 sivu C 7 Schlingensief aloitti uransa elokuvaohjaajana mutta siirtyi myöhemmin teatteri- ja oopperaohjaajaksi. Hän työskenteli muun muassa Bayreuthin Wagner-juhlilla. Julkisuudessa hänet tunnettiin erityisesti provokaatioistaan, joista tunnettu on muukalaisvihan teeman esiintuominen Wienissä. Wienin keskustassa oli kontti, johon hän sijoitti pakolaisia ja kysyi, kuka karkotetaan ensimmäisenä. Sairastuttuaan keuhkosyöpään 2008 hän otti aiheekseen sairauden ja kuolemanpelon. Sairastumisen jälkeen hän työskenteli yhä täysitehoisesti, muun muassa suunnitteli Burkina Fasoon kulttuurikylän. Sen suunnittelee arkkitehti Francis Kéré, ja rakentamista tukee muun muassa kirjailija Henning Mankell. Hänen viimeisiä töitään olivat Mea Culpa, Die Kirche der Angst ja Remdoogo – Via Intoleranzza II. Schlingensiefin puoliso oli hänen pitkäaikainen työtoverinsa, Suomessa syntynyt pukusuunnittelija ja teatterilavastaja Aino Laberenz, jonka kanssa hän avioitui elokuussa 2009.Regisseur Christoph Schlingensief ist tot, RP- Online 21.8.2010, viitattu 28.8.2010 ==Lähteet== ==Aiheesta muualla== * Satu Taskinen: Maailma vapautena – Christoph Schlingensiefin haastattelu, Nuori Voima -lehti 2–3/2010 * Christoph Schlingensiefin sivusto * "Ich habe keinen Bock auf Himmel", haastattelu, Spiegel Online, 15.12.2008 Luokka:Saksalaiset elokuvaohjaajat Luokka:Saksalaiset teatteriohjaajat Luokka:Saksalaiset oopperaohjaajat Luokka:Vuonna 1960 syntyneet Luokka:Vuonna 2010 kuolleet
Wenzel IV Luxemburgilainen

Wenzel IV Luxemburgilainen, Venceslaus (, , ) (26. helmikuuta 1361, Nürnberg – 16. elokuuta 1419) oli Pyhän saksalais-roomalaisen valtakunnan hallitsija ja Saksan kuningas vuosina 1376–1400 ja Böömin kuningas vuosina 1378–1419. == Suku == Wenzel oli keisari Kaarle IV:n ja tämän kolmannen puolison Anna von Schweidnitzin (1339–1362) vanhin poika, joka oli Świdnica-Jaworin herttua Henrik II:n ja prinsessa Katariina Unkarilaisen, kuningas Kaarle I:n tytär. Hänellä oli myös sisar Elisabet (s. 1385). Sen lisäksi hänellä oli seitsemän sisaruspuolta, joista nuorempi velipuoli Sigismund Luxemburgilainen peri häneltä Saksan ja Böömin kruunut. == Rajakreivi, vaaliruhtinas, kuningas == Isänsä myötävaikutuksella Wenzelistä tuli vuonna 1373 Brandenburgin rajakreivi ja vaaliruhtinas. Vuonna 1376 Kaarle IV järjesti Wenzelin valinnan Saksan kuninkaaksi. Böömin valtaistuimen Wenzel peri isänsä kuoleman jälkeen vuonna 1378. Böömin levottomuuksien vuoksi Wenzel oli poissa Saksasta 10 vuotta. Tämä seurauksena saksalaiset vaaliruhtinaat syyttivät häntä epäonnistumisesta julkisen rauhan ylläpitämisessä ja kiistojen ratkaisijana ja vaativat Wenzeliä vastaamaan syytöksiin paikan päällä. Böömin jatkuvat levottomuudet estivät Wenzeliä lähtemästä, ja vaaliruhtinaat valitsivat Saksan uudeksi kuninkaaksi Ruprecht Pfalsilaisen. Myöhemmin Wenzelin nuorempi veli Sigismund nousi Saksan kuninkaaksi ja keisariksi. == Avioliitot == Wenzel oli naimisissa kahdesti: ensimmäinen vaimo oli Johanna Baijerilainen, jonka kuoleman jälkeen Wenzel avioitui ensimmäisen vaimonsa serkun Sofia Baijerilaisen kanssa. Molemmat liitot jäivät lapsettomiksi. == Perintö == Wenzel kuoli sydänkohtaukseen metsästysretkellä vuonna 1419 lähellä Prahaa. Hänen seuraajansa kuninkaana oli Sigismund Luxemburgilainen. Luokka:Pyhän saksalais-roomalaisen keisarikunnan hallitsijat Luokka:Böömin hallitsijat Luokka:Vuonna 1361 syntyneet Luokka:Vuonna 1419 kuolleet